Tore Gjøs

Tore Ferdinand Gjøs (født 1943) er en norsk bistandsarbeider og diplomat. Han er Norges ambassadør i Zambia.

Gjøs har utdannelse som sivilingeniør fra Norges tekniske høgskole.Aftenposten, 26. mars 2003, s. 18. I Norge har han arbeidet som overingeniør i Trondheim kommune og i Miljøverndepartementet, samt vært prosjektleder i Vegdirektoratet. Han har også vært distriktsingeniør i Kenya. I 1987 begynte han i Norad, der han i årene 1995 til 1998 var spesialutsending og ministerråd ved Norges ambassade i Tanzania. 

Karrieren fortsatte deretter i utenrikstjenesten. I 2001 ble han utnevnt til ambassadør i Uganda,Offisielt fra statsråd, 20. april 2001. med sideakkreditering til BurundiOffisielt fra statsråd, 22. februar 2002. og RwandaOffisielt fra statsråd, 3. mai 2002. året etter. Utnevnelsen til ambassadør i Lusaka i Zambia skjedde i 2007.Offisielt fra statsråd 29. juni 2007.

Gjøs ble i 2009 forfremmet til kommandør av Den Kongelige Norske Fortjenstorden «for embetsfortjeneste.»«Tildeling av ordener og medaljer: Søk i arkivet», kongehuset.no.

 Referanser 

Kategori:Norges ambassadører til Burundi
Kategori:Norges ambassadører til Rwanda
Kategori:Norges ambassadører til Uganda
Kategori:Norges ambassadører til Zambia
Kategori:Norske bistandsarbeidere
Kategori:Norske sivilingeniører
Kategori:Den Kongelige Norske Fortjenstorden